రాఫెల్ నాదల్
రాఫెల్ నాదల్ స్పెయిన్‌లోని మనకోర్, మజోర్కాలో జన్మించారు, ఇతని తండ్రి సెబాస్టియన్ నాదల్ ఒక వ్యాపారస్థుడు, ఈయన సా పుంటా అనే సొంత ఫలహారశాల కార్యకలాపాలను చూసుకుంటారు; అద్దాలు మరియు కిటికీ అద్దాల సంస్థ విడ్రెస్ మల్లోర్కాను మరియు ఒక సొంత బీమా సంస్థను కలిగి ఉన్నారు. అతని తల్లి అనా మారియా పరేరా ఒక గృహిణి. ఇతనికి మారియా ఇసాబెల్ అనే సోదరి ఉంది. అతని బాబాయి మిగ్యుల్ ఏంజెల్ నాదల్ మాజీ ఫుట్‌బాల్ క్రీడాకారుడు, అతను RCD మల్లోర్కా, FC బార్సిలోనా మరియు స్పానిష్ జాతీయ జట్టు కొరకు ఆడారు. నాదల్ రియల్ మాడ్రిడ్ మరియు RCD మల్లోర్కా ఫుట్‌బాల్ క్లబ్‌లకు మద్ధతును అందిస్తారు . టెన్నిస్‌లో నాదల్‍కు సహజమైన నైపుణ్యం ఉందని వేరొక బాబాయి మరియు మాజీ టెన్నిస్ ఆటగాడు టోని నాదల్ గ్రహించి, అతను మూడు సంవత్సరాల వయసులో ఉండగా టెన్నిస్ శిక్షణలో చేర్పించారు. అప్పటి నుండి అతనికి టోనీ శిక్షణను అందిస్తున్నాడు. నాదల్‌కు శిక్షణను ఇచ్చినందుకు ఒక్క పైసాను కూడా అతను తీసుకోలేదు.
రాధా రమాదేవి
రాధా రమాదేవి బయోటెక్నాలజీ శాస్త్రవేత్త. గుంటూరు జిల్లాలో జన్మించారు. ఆంధ్రా మెడికల్ కాలేజీ నుంచి చిన్న పిల్లల వైద్య శాస్త్రంలో పోస్ట్ గ్రాడ్యుయేషన్ చేశారు. ఎం.బి.బి.యస్ లోణే రాష్ట్రపతి అవార్డు అందుకున్నారు. బెంగళూరు లోని ఇండియన్ ఇన్‌స్టిట్యూట్ ఆఫ్ సైన్స్ (ఐఐఎస్‌సి) లో జెనెటిక్ ఇంజనీరింగ్ పూర్తి చేశారు. అదే సంస్థలో వైద్యాధికారిగా 1977 ముంచి 1994 వరకు పనిచేశారు.
దేశంలో మొట్టమొదటిసారిగా నియోనాటల్ స్క్రీనింగ్ ను ప్రారంభించిన ఘనత ఈమెదే. అంటే నవజాత శిశువు పాదం నుండి రెండు చుక్కల రక్తం తీసుకొని పరీక్షలు చేయడాం ద్వారా భవిష్యత్తులో ఆ బిడ్డ ఎదుర్కొనే శారీరక, మానసిక, ఎదుగుదల లోపాలను ముందే కనిపెట్టవచ్చు. అవి తలెత్తకుండా ముందు జాగ్రత్త కూడా తీసుకోవచ్చు. దేశ విదేశాలలో జరిగిన జాతీయ, అంతర్జాతీయ సదస్సుల్లో మానవాళికి మేలు చేసే అంశాలపై ఎన్నో పత్రాలు అందజేశారీమె. నియోనాటల్ స్క్రీనింగ్ పై జపాన్ లో జరిగిన ఒక సదస్సులో ఈమె ప్రసంగించారు మనీలా లో 2001 లో జరిగిన నాలుగో ఆసియా పసిఫిక్ సదస్సులో పాల్గొన్నారు. ప్రస్తుతం సెంటర్ ఫర్ డ్.ఎన్.ఎ అండ్ ఫింగర్ ప్రింట్స్ డయోగ్నాస్టిక్స్ లో డయాగ్నోస్టిక్స్ సైన్సెస్ సైన్సెస్ విభాగానికి ఇన్‌ఛార్జిగా వ్యవహరిస్తున్నారు.
పురిటి బిడ్డను పరీక్షించి ఆ బిడ్డకు భవిష్యత్తులో ఎలాంటి వ్యాధులు వచ్చే అవకాశాలు ఉన్నాయి? అనే అంశం పై డాక్టర్ రమాదేవి గారు చేస్తున్న పరిశోధనలు పూర్తయ్యాయి. 2004 సంవత్సరం వరకు ఈమె హైదరాబాద్ నగరంలో 20 వేల మంది నవజాత శిశువులపై పరిశోధనలు చేసి, భవిష్యత్తులో వారు ఎదుర్కోనున్న పది ప్రధాన సమస్యలను కనుగొన్నారు. భవిష్యత్ లో దేశవ్యాప్తంగా ఐదు కేంద్రాలు స్థాపించి, చిన్నారులు ఎదుర్కోనున్న యాభై లోపాలను గుర్తించేదుకు పరిశోధనలు చేయాలన్నదే ఈమె ధ్యేయం.